7587 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

22 ΔΕΚΕΜΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

729 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΥΠΟΤΡΟΦΙΩΝ ΕΥΑΓΓΕΛΙΑΣ Ν. ΜΩΡΑΪΤΟΥ» 


και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2319/7423/30.3.87 κοινής απόφασης των 

Υφυπουργών Οικονομικών και ΥΒΕΤ. 2 

Αποδεικτικό φορολογικής ενημερότητας. 3 


Χορήγηση έκτακτης οικονομικής ενίσχυσης στους άνεργους μισθω¬ 
τούς της επιχ/σης «ΑΧΑΪΚΗ ΚΛΩΣΤΟΫΦΑΝΤΟΥΡΓΙΑ». . 4 
Χορήγηση έκτακτης οικονομικής ενίσχυσης στους άνεργους εργατ/ 


τες-τριες κεραμοποιούς, πλινθοποιούς και αγγειοπλάστες της 

χώρας.·. 5 

Καταβολή των επιδομάτων ανεργίας δικαιούχων μισθωτών, στον 
εργοδότη της επιχ/σης «Γ. ΠΑΡΑΣΚΕΥΟΠΟΥΛΟΣ» Ο.Ε. . 6 

Μεταφορά συνταξιούχων του ΤΑΧΜΑ στο ΙΚΑ. 7 

Ανάκληση της Υ.Α. ΥΠΠΟ/ΔΙΛΑΠ/Γ/1296/18315/2.5.1986, 
και αποχαρακτηρισμός του διώροφου τμήματος που απομένει 

από το ξενοδοχείο «Ακταίον» στο Νέο Φάληρο. '.. 8 

Άδεια ΛΕΙΤΟΥΡΓΙΑΣ (ανανέωση) κατόπιν μηχανολογικής επέ¬ 
κτασης και εκσυγχρονισμού εργοστασίου παραγωγές φαρμακευ¬ 
τικών και κτηνιατρικών προϊόντΛν και πτηνοκτηνο,τροφών της 

ΑΕ ΡΕΙΖΕΚ ΗΕΓΓΑ8 του Νομού Αττικής. 9 

Κατάργηση μεταλλειοκτησίας της υπ’ αριθμ. 13 παραχώρησης με¬ 
ταλλείου του Νομού Τρικάλων μεταλλεύματος μαγγανίου. . . 10 
Κατάργηση μεταλλειοκτησίας της υπ’ αριθμ. 10 παραχώρησης με¬ 
ταλλείου του Νομού Τρικάλων μεταλλεύματος μαγγανίου. . . 11 

ΔΙΟΡΘΩΣΕΙΣ ΣΦΑΛΜΑΤΩΝ 


Νικ. Μωραΐτου σύστησε κοινωφελές ίδρυμα με την επωνυμία «ΙΔΡΥΜΑ 
ΥΠΟΤΡΟΦΙΩΝ ΕΥΑΓΓΕΛΙΑΣ Ν. ΜΩΡΑΪΤΟΥ» και με έδρα την 
Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την αριθ. Υ. 1362Α/5.10.1987 απόφαση του Πρωθυπουργού 
(ΦΕΚ 535/Β'/5.10.1987), με την οποία ανατέθηκαν αρμοδιότητες 
στον Αναπληρωτή Υπουργό Οικονομικών. 

4. Την από 22.9.1987 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργού Εθνικής Παιδείας και Θρησκευμάτων 
και Αναπληρωτή Υπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επωνυμία 
ΙΔΡΥΜΑ ΥΠΟΤΡΟΦΙΩΝ ΕΥΑΓΓΕΛΙΑΣ Ν. ΜΩΡΑΪΤΟΥ, η οποία 
έγινε από την Ευαγγελία Νικ. Μωραΐτου, με την αριθ. 31621/ 
5.6.1987 πράξη της συμβολαιογράφου Αθήνας Ευαγγελίας Κουτά - 
Ανδρικοπούλου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εθνικής Παιδείας 
και Θρησκευμάτων και Οικονομικών και διέπεται από τις διατάξεις της 
συστατικής του πράξης, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται, από δεκατέσσερα (14) άρθρα και καταχω¬ 
ρίζεται παρακάτω: 


Διόρθωση σφάλματος στο ΦΕΚ. 22/τεύχος Β'/30.4.87, που δημο¬ 
σιεύτηκε η κοινή απόφαση των Υπουργών Εθνικής Οικονομίας 
και Υγείας, Πρόνοιας και Κοιν. Ασφαλίσεων «περί εφαρμογής 
κοινοτικών πράξεων που αφορούν τα καλλυντικά προϊόντα». . 12 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΥΠΟΤΡΟΦΙΩΝ ΕΥΑΓΓΕΛΙΑΣ Ν. ΜΩΡΑΪΤΟΥ». 


ΔΙΑΤΑΓΜΑΤΑ 


(1) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΥΠΟΤΡΟΦΙΩΝ ΕΥΑΓΓΕΛΙΑΣ Ν. ΜΩΡΑΪΤΟΥ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


' Εχοντας υπόψη: 

1. Την αριθ. 31621/5.6.1987 πράξη της συμβολαιογράφου Αθή¬ 
νας Ευαγγελίας Κουτά - Ανδρικοπούλου, με την οποία η Ευαγγελία 


Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΥΠΟΤΡΟΦΙΩΝ 
ΕΥΑΓΓΕΛΙΑΣ Ν. ΜΩΡΑΪΤΟΥ», που συστήθηκε από την Ευαγγελία 
Νικ. Μωραΐτου με την αριθ. 31621/5.6.1987 πράξη της συμβολαιο¬ 
γράφου Αθήνας Ευαγγελίας Κουτά - Ανδρικοπούλου, αποτελεί νομικό 
πρόσωπο ιδιωτικού δικαίου και διέπεται από τις διατάξεις της παρα¬ 
πάνω συστατικής πράξης, του παρόντος οργανισμού, του Α.Ν. 2039/ 
1939, όπως κάθε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε- 

τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2. 

Σκοπός 

Σκοπός του ιδρύματος είναι η παροχή υποτροφιών, με επιλογή χωρίς 
διαγωνισμό, σε φοιτητές και των δύο φύλλων, που εισήχθησαν σε Ανώ¬ 
τατο Εκπαιδευτικό Ίδρυμα του εσωτερικού ή του εξωτερικού, εφόσον 
γεννήθηκαν στο Καστελλόριζο οι ίδιοι ή ένας από τους γονείς τους ή 
ένας από τους παππούς ή τις μάμμες τους, σύμφωνα με τα οριζόμενα 
στο άρθρο 9 του παρόντος οργανισμού. 

Άρθρο 3. 

Περιουσία - Πόροι 

1. Περιουσία του ιδρύματος αποτελεί η κατάθεση σε αναπαλλοτρίωτο 
έντοκο λογαριασμό της Εθνικής Τράπεζας της Ελλάδος του ποσού των 
δύο εκατομμυρίων (2.000.000) δραχμών, το οποίο υποχρεούται να κα¬ 
ταθέσει η Ευαγγελία Νικ. Μωραΐτου στο όνομα του ιδρύματος εντός 
προθεσμίας δύο μηνών από της δημοσίευσης στην Εφημερίδα της Κυ- 
βερνήσεως του Π. Διατάγματος έγκρισης της σύστασης του ιδρύματος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζας ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που προς αυτό. 

Άρθρο 4. 

’ Διοίκηση 

1. Το ίδρυμα διοικείται από πενταμελές Διοικητικό Συμβούλιο, που 
αποτελείται από τους: 

α) Ευαγγελία Νικ. Μωραΐτου, διδάκτορα της φιλοσοφίας και επίτιμο 
Γενικό Επιθεωρητή Μέσης Εκπαίδευσης, ως Πρόεδρο. 

β) Κωνσταντίνο Νικ. Μωραΐτη, μηχανολόγο - μηχανικό, ως Αντι¬ 
πρόεδρο. 

γ) Νικόλαο Κων. Μωραΐτη, αρχιτέκτονα, ως μέλος. 

δ) Μαρία Σταύρου Θεοχάρη, καθηγήτρια του Πανεπιστημίου του 
Μπάρι Ιταλίας, ως μέλος και 

ε) Κρίτωνα Κων. Πανηγύρη, καθηγητή φιλόλογο του Κολλεγίου 
Αθηνών, ως μέλος. 

2. Τα μέλη του Διοικητικού Συμβουλίου ορίζουν με πράξη τους, έπει- 
ται από ψηφοφορία, τον Πρόεδρο, τον Αντιπρόεδρο, τον Γραμματέα και 
τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, εφαρμοζομένων κατά τα λοιπά των διατά¬ 
ξεων του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε εξάμηνο και 
έκτακτα όποτε το ζητήσει, ο Πρόεδρος ή δύο (2) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από πέντε (5) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση τούτου συμπληρώνεται κατά τα 
οριζόμενα στην παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 


πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 

I. Το Διοικητικό Συμβούλιο διοικεί και διαχειρίζεται την περιουσία του 
ιδρύματος και γενικά αποφασίζει για κάθε θέμα που αφορά στη διοίκηση 
και στη λειτυουργία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πράξης, του παρό¬ 
ντος οργανισμού του Α.Ν. 2039/1939 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. ' . 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Επιλέγει χωρίς διαγωνισμό και ανακηρύσσει τους υποτρόφους του 
ιδρύματος. 

Άρθρο 6. 

Καθήκοντα Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που 
ορίζεται από αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου εγγράφως δέκα (10) τουλάχιστον ημέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι” αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο αντι¬ 
πρόεδρος και σε περίπτωση απουβίας ή κωλύματος τούτου, άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 7. 

Καθήκοντα Γραμματέα 

1. Ο Γραμματέας του ιδρύματος: 

α) Συνυπογράφει αε τον Πρόεδρο κάθε έγγραφο του ιδρύματος προς 

τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

5) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Καθήκοντα Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939 έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων κατεπειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλ^ρ μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων. 

1. Το Διοικητικό Συμβούλιο του ιδρύματος συντάσσει πρόσκληση για 
την υποβολή αιτήσεων χορήγησης υποτροφιών, σύμφωνα με τους όρους 
του παρόντος οργανισμού, στην οποία αναφέρονται ο αριθμός των υπο¬ 
τροφιών, οι προϋποθέσεις απονομής αυτών και τα συνυποβλητέα δι- 
καιολογητικά. 

2. Περίληψη της πρόσκλησης δημοσιεύεται δύο τουλάχιστον φορές σε 
δύο ημερήσιες εφημερίδες της Αθήνας, στην εφημερίδα «Καστελλορι- 
ζιακά Νέα» του Συνδέσμου των Απανταχού Καστελλοριζίων και σε μια 
εφημερίδα της Ρόδου ένα τουλάχιστον μήνα πριν από τη λήξη της προ¬ 
θεσμίας υποβολής των αιτήσεων. 

3. Το Διοικητικό Συμβούλιο του ιδρύματος συνεδριάζει το αργότερο 
μέσα σε ένα μήνα από τη λήξη της παραπάνω προθεσμίας, εξετάζει τις 
αιτήσεις και τα δικαιολογητικά των υποψηφίων και επιλέγει και ανακη- 
ρύσσει τους υποτρόφους, εφαρμοζομένων κατά τα λοιπά των διατάξεων 
της παραγράφου 4 άρθρου 108 του Α.Ν. 2039/1939, όπως ισχύει και 
του από 18.8.1941 Καν. Δ/τος (ΦΕΚ 286/Α/1941). 

4. Η υποτροφία παρέχεται: α) στην περίπτωση υποψηφίων εισαχθέ- 
ντων σε Ανώτατα Εκπαιδευτικά Ιδρύματα, σε όποιον συγκέντρωσε τα 
περισσότερα μόρια ή βαθμούς και β) σε όλες τις άλλες περιπτώσεις 
(όπως στην περίπτωση εισαχθέντων σε Ανώτατα Εκπαιδευτικά Ιδρύ¬ 
ματα χωρίς εξετάσεις ή με διαφορετικό σύστημα επιλογής), καθώς και 
στην περίπτωση συρροής υποψηφίων του παρόντος εδαφίου (β) και του 
προηγούμενου (α), σε όποιον αποφασίσει το Διοικητικό Συμβούλιο του 
ιδρύματος, συνεκτιμώντας τις ιδιαίτερες συνθήκες, τους παράγοντες και 
τα προσόντα κάθε υποψηφίου. 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/1939 και του 
άρθρου 28 του από 18.8.1941 σχετικού Καν. Δ/τος. 


2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 21, 23, 24, 26 και 27 του 18.8.1941 Καν. Δ/ 
τος. 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις του άρθρου 29 του παρα¬ 
πάνω Καν. Δ/τος, οι οποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να παρακολουθεί την 
όλη πορεία των σπουδών των υποτρόφων και να αξιώνει απ’ αυτούς την 
υποβολή, κάθε έτος, αποδεικτικών στοιχείων της επίδοσής τους. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος, που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων , τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Ακαδημία Αθηνών, ως κεφάλαιο αυτο¬ 
τελούς διαχείρισης, για την εκτέλεση του ίδιου σκοπού. 

Στους Τπουργό Εθνικής Παιδείας και Θρησκευμάτο.'ν και Αναπλη¬ 
ρωτή Τπουργό Οικονομικών, αναθέτουμε τη δημοσίευση και εκτέλεση 
του παρόντος διατάγματος. ^ 

Αθήνα, 1 Δεκεμβρίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙΘΡΗΣΚ/ΤΩΝ ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

ΑΝΤΩΝΗΣ ΤΡΙΤΣΗΣ ΓΙΩΡΓΟΣ ΠΕΤΣΟΣ 

εφΗΜ^ΡΙι. IΗ*. ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 113308/8694 (2) 

Τροποποίηση της 2319/7423/30.3.87 ποινής απόφασης των Υφυ¬ 
πουργών Οικονομικών και ΥΒΕΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΛΗΡΩΤΗΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Έχοντας υπόψη: 

1. Τις διατάξεις: 

α) του Ν. 1558/85 «Κυβέρνηση και Κυβερνητικά Όργανα». 

β) του Π.Δ. 229/86 «Σύσταση, οργάνωση και αρμοδιότητες της Γε¬ 
νικής Γραμματείας Βιομηχανίας». 

γ) του Ν. 372/76 «Σύσταση και λειτουργία του Ελληνικού Οργανι¬ 
σμού Τυποποιήσεως (ΕΛΟΤ)».' 

2. Την Υ. 1321/25.9.1987, ΦΕΚ 531/Β/30.9.1987 απόφαση 
του Πρωθυπουργού «Ανάθεση αρμοδιοτήτων στον Αναπλ. Υπουργό του 
ΥΒΕΤ» Κ. Παπαναγιώτου. 

3. Την 2389/87 Κοινή Απόφαση του Πρωθυπουργού και του 
Υπουργού των Οικονομικών για ανάθεση αρμοδιοτήτων στον Υφυ¬ 
πουργό Οικονομικών. 

4. Την 2319/7423/30.3.1987 Κοινή Απόφαση των Υφυπουργών 
Οικονομικών και Βιομηχανίας, Ενέργειας και Τεχνολογίας για τον κα¬ 
θορισμό του αριθμού των υπαλλήλων του ΕΛΟΤ. 

5. Το νέο Οργανισμό του ΕΛΟΤ που εγκρίθηκε με την 12935/463/ 

13.7.1987 απόφαση του Υφυπουργού του ΥΒΕΤ, αποφασίζουμε: 

1. Τροποποιούμε την παράγραφο 1 της 2319/7423/30.3.87 Κοι¬ 
νής Απόφασης των Υφυπουργών Οικονομικών και ΥΒΕΤ, ως κατω¬ 
τέρω: 

5η Κατηγορία: Επτά (7) Γραμματείς. 

6η Κατηγορία: Δέκα τρεις/13) πεπειραμένοι υπάλληλοι δευτεροβάθ¬ 
μιας εκπαίδευσης, ειδικευμένοι με πτυχίο ή δίπλωμα μέσης σχολής. 

2. Τα υπόλοιπα σημεία της 2319/7423/30.3.1987 Κοινής Από¬ 
φασης των Υφυπουργών Οικονομικών και ΥΒΕΤ παραμένουν ως 
έχουν. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως σύμφωνα με το Ν. 372/76 άρθρο 11 παρ. 1. 

Αθήνα, 2 Δεκεμβρίου 1987 

οι ΥΠΟΥΡΓΟΙ ■ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΟΙΚΟΝΟΜΙΚΟΝ ΒΙΟΜ. ΕΝΕΡΓΕΙΑΣ & ΤΕΧΝΟΛΟΓΙΑΣ 

Σ. ΚΑΛΟΥΔΗΣ Κ. ΠΑΠΑΝΑΓΙΩΤΟΥ 


♦ 


Αριθ. 106296/111-101 

Αποδεικτικό φορολογικής ενημερότητας. 


Ο ΥΠΟΥΡΓΟΣ ΟΙΚΟΝΟΜΙΚΩΝ 


(3) 


Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινων περιπτώσεων εφαρμογής του νόμου περί εισπρά- 
ξεως δημοσίων εσόδων και άλλων τινών διατάξεων». 

2. Την απόφαση αριθ. 247793/1956 «περί αποδεικτικού ενημερό¬ 
τητας των προς το Δημόσιο χρεών», όπως τροποποιήθηκε και συμπλη¬ 
ρώθηκε μεταγενέστερα. 

3. Το από 3.11.1987 αίτημα των εκκαθαριστών της Α.Ε. «ΕΓΛ. 
ΧΑΡΤΟΠΟΙΙΑ ΛΑΔΟΠΟΥΛΟΥ» για παράταση της απόφασής μας 
96130/ΙΙΙ-101 /26.10.1987, προς διευκόλυνση του έργου της εκκα¬ 
θάρισης της Εταιρείας, μέχρι της 28.2.1988. 

4. Την πιο πάνω απόφασή μας, σύμφωνα με την οποία έχει απαλλα¬ 
γεί η Α.Ε. «ΕΓΛ ΧΑΡΤΟΠΟΙΙΑ ΛΑΔΟΠΟΥΛΟΥ» από την υποχρέ¬ 
ωση προσκόμισης αποδεικτικού φορολογικής ενημερότητας, όπου αυτό 
απαιτείται, μέχρι της 30.11.1987. 

5. Την απόφαση του Πρωθυπουργού και του Υπουργού Οικονομικών 
αριθ. 2389/13.2.1987, για ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Παρατείνουμε την ισχύ της απόφασής μας αριθ. 96130/111-101/ 

26.10.1987 μέχρι της 28.2.1988. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1987 

0 ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
--♦- 

Αριθ. 32971 (4) 

Χορήγηση έκτακτης οικονομικής ενίσχυσης στους άνεργους μισθωτούς 

της επιχ/σης «ΑΧΑΪΚΗ ΚΛΩΣΤΟΫΦΑΝΤΟΥΡΓΙΑ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15367/87 απόφαση του Δ.Σ. του ΟΑΕΔ (αρ. Συνε¬ 
δρίασης 277/24.11.1987) που μας υποβλήθηκε με το αρ. 112856/ 

26.11.1987 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δέκα οκτώ χιλιάδες (18.000) δρχ. στον καθένα από τους 
άνεργους μισθωτούς της επιχ/σης «ΑΧΑΪΚΗ ΚΛΩΣΤΟΫΦΑΝΤΟΥΡ¬ 
ΓΙΑ ΑΦΟΙ ΡΕΤΣΙΝΑ» με την προϋπόθεση να είναι άνεργοι κατά την 
ημερομηνία καταβολής της και να μην έχουν πραγματοποιήσει περισσό¬ 
τερα από ογδόντα (80)'ημερομίσθια από την τελευταία απασχόλησή 
τους στην επιχ/ση ΡΕΤΣΙΝΑ. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβέρνησης. 

Αθήνα, 3 Δεκεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 

Αριθ. 33005 . (5) 

Χορήγηση έκτακτης οικονομικής ενίσχυσης στους άνεργους εργατ/τες- 
τριες κεραμοποιούς, πλινθοποιούς και αγγειοπλάστες της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«Περί συστάσεως Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ/τος 212/69 «Περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15388/1987 απόφαση του Δ.Σ. του ΟΑΕΔ (αρ. Συνε- 
δριάσης 277/24.11.87) που μας υποβλήθηκε με το αρ. 112856/ 
1987 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από είκοσι μία χιλιάδες (21.000) δρχ. στον καθένα από τους 
άνεργους εργατ/τες-τριες Κεραμοποιούς, πλινθοποιούς και αγγειοπλά¬ 
στες της χώρας με τις εξής προϋποθέσεις: 

α) Να έχουν πραγματοποιήσει ως κεραμοποιοί, πλινθοποιοί, και αγ¬ 
γειοπλάστες κατά τα έτη 1985, 1986 και 1987 διακόσια σαράντα 
(240) τουλάχιστον ημερομίσθια στην ασφάλιση ανεργίας ή εκατόν εξή¬ 
ντα (160) κατά τα έτη 198^ και 1987. 

β) Να μην έχουν πραγματοποιήσει περισσότερα από πενήντα (50) 
ημερομίσθια από 1.9.1987 μέχρι 30.11.1987 σε οποιαδήποτε απα¬ 
σχόληση. 

γ) Να παραμένουν άνεργοι κατά το χρόνο καταβολής της παραπάνω 
οικονομικής ενίσχυσης και να μην είναι δυνατή η τοποθέτησή τους σε 
κατάλληλη απασχόληση κατά την έννοια των διατάξεων του άρθρου 15 
του ΝΔ 2961/54. 

δ) Μετά την διακοπή της τελευταίας τους απασχόλησης να μην έλα¬ 
βαν τακτική επιδότηση και ειδικό επίδομα ούτε να έχουν προϋποθέσεις 
τακτικής επιδότησης και ειδικού επιδόματος. 

2. Την οικονομική ενίσχυση δικαιούνται και εκείνοι που συμπλήρω¬ 
σαν το 15 έτος της ηλικίας τους κατά το χρόνο καταβολής της εφόσον 
έχουν πραγματοποιήσει ενενήντα (90) τουλάχιστον ημερομίσθια κατά 
το έτος 1987 στην ασφάλιση 1ΚΑ. 

3. Για την καταβολή της ανωτέρω οικονομικής ενίσχυσης ισχύουν οι 
περί παραγραφής και επιμήκυνσης διατάξεις του ΝΔ 2961/54 όπως 
τροποποιήθηκε με το Ν. 1545/85. 

4. Η έκτακτη οικονομική ενίσχυση συμψηφίζεται με εκείνη που χορη¬ 
γείται στους μη επιδοτούμενους άνεργους της χώρας για τις γιορτές 
Χριστουγέννων 1987 - Ν. Έτους 1988, καθώς και με κάθε αξίωση 
από αχρεώστητη καταβολή παροχών του ΟΑΕΔ. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβέρνησης. 

Αθήνα, 3 Δεκεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. 33007 (6) 

Καταβολή των επιδομάτων ανεργίας δικαιούχων μισθωτών, στον εργο¬ 
δότη της επιχ/σης «Γ. ΠΑΡΑΣΚΕΥΟΠΟΥΛΟΣ» Ο.Ε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και Διοική- 
σεως του Ο.Α.Ε.Δ.». 

2. Τις διατάξεις των παραγ. 1, 2 και 3 του άρθρου τετάρτου του Ν. 
1172/1981 «Περί κυρώσεως συμπληρώσεως και ερμηνείας της υπό 
χρονολογίαν 2.3.1981 Πράξεως Νομοθετικού Περιεχομένου «Περί κα¬ 
ταβολής υπό του ΟΑΕΔ δεδουλευμένων αποδοχών και αποζημιώσεων 
εις μισθωτούς κ.λπ.». 

3. Την αριθμ. 15363/87 γνωμοδότηση του Δ.Σ. του ΟΑΕΔ (αριθμ. 
συνεδρίασης 277/24,11.87) που μας υποβλήθηκε με το αριθμ. 
112856/87 έγγραφο του Οργανισμού, αποφασίζουμε: 

1. Εγκρίνουμε την καταβολή από τον ΟΑΕΔ στην Επιχείρηση «Γ. 
ΠΑΡΑΣΚΕΥΟΠΟΥΛΟΣ ΚΑΙ ΣΙΑ» Ο.Ε. α) του επιδόματος ανεργίας 
δύο (2) μηνών που δικαιούται κάθε μισθωτός της και έχει τις προϋποθέ¬ 
σεις τακτικής επιδότησης με τον όρο ότι δεν θα λυθεί η εργασιακή αυτού 
σχέση, β) της έκτακτης οικονομικής ενίσχυσης από δεκαοκτώ χιλιάδες 
(18.000) δρχ. που δικαιούται καθένας από τους μισθωτούς που δεν έχει 
τις προϋποθέσεις τακτικής επιδότησης. 

Τα ως άνω επιδόματα θα καταβληθούν ανά Ιδνθήμερο και εφόσον 
αποδεικνύεται από τις προσκομιζόμενες καταστάσεις η καταβολή των 
τακτικών αποδοχών και εισφορών από τον εργοδότη. 

Ημερομηνία αναστολής της εργασιακής σύμβασης των εργαζομένων 
θα ληφθεί η 24.10.87. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβέρνησης. 

Αθήνα, 3 Δεκεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. Φ 21/16/2313 (7) 

Μεταφορά συνταξιούχων του ΤΑΧΜΑ στο ΙΚΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3, παρ. 1&3τουΝ. 1654/1986 «Υπα¬ 
γωγή του τακτικού προσωπικού των νομικών προσώπων δημοσίου δι¬ 
καίου στις διατάξεις του άρθρου 11 του Ν.Δ. 4277/62 και άλλες διατά¬ 
ξεις». 

2. Την 1358/2.10.87 (ΦΕΚ 535) απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοιν. Ασφαλί¬ 
σεων», αποφασίζουμε: 

Ορίζουμε το ποσό που θα καταβληθεί στο ΙΚΑ για τη μεταφορά των 
συνταξιούχων του Ταμείου Ασφαλίσεως Χρηματιστών-Μεσιτών- 
Αντικρυστών, πρώην υπαλλήλων του Χρηματιστηρίου Αξιών Αθηνών 
και του Ταμείου Ασφαλίσεως Χρηματιστών-Μεσιτών Αντικρυστών, σε 
255 εκατ. δρχ. 

Από την ημερομηνία που θα καταβληθεί το ποσό αυτό στο ΙΚΑ, το 
Ίδρυμα θα βαρύνεται με την καταβολή των συντάξεων και οι παρα¬ 


πάνω συνταξιούχοι θα θεωρούνται εφεξής συνταξιούχοι του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1987 

Ο ΥΦΥΠΟΥΡΓΟΣ 

ΝΙΚΟΛΑΟΣ ΡΙΖΟΓΙΑΝΝΗΣ 

-♦- 

Αριθ. ΥΠΠΟ/ΔΙΛ Π/Γ/2625/48266 (8) 

Ανάκληση της Υ.Α. ΥΠΠΟ/ΔΙΛΑΠ/Γ/1296/18315/2.5.1986, και 
αποχαρακτηρισμός του διώροφου τμήματος που απομένει από το ξε¬ 
νοδοχείο «Ακταίον» στο Νέο Φάληρο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργά¬ 
νων» που δημοσιεύθηκε στο ΦΕΚ 137/Α/26.7.85 

. β) του άρθρου 52 του Ν. 5351/1932 «Περί Αρχ/των». 

γ) του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Το από 17.9.1987 έγγραφο της «Αστήρ Α.Ε.» και τα λοιπά στοι¬ 
χεία του φακέλλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτ. Μνημείων με αριθμό 8/15.10.87, αποφασίζουμε: 

Ανακαλούμε την Υ.Α. ΥΠΠΟ/ΔΙΛΑΠ/Γ/1296/18315 (ΦΕΚ 
398/Β/11.6.86) και αποχαρακτηρίζουμε το διώροφο τμήμα που έχει 
απομείνει από το ξενοδοχείο «Ακταίον» στις οδούς Ειρήνης και Εθνάρ¬ 
χου Μακαρίου 7, στο Νέο Φάληρο, διότι έχουν εκλείψει οι προβλεπόμε- 
νες από τις διατάξεις του Ν. 1469/50 αναγκαίες προϋποθέσεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1987 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 

-♦- 

Αριθ. Β17076/4392/1695/Φ6. εργ. (9) 

Άδεια ΛΕΙΤΟΥΡΓΙΑΣ (ανανέωση) κατόπιν μηχανολογικής επέκτασης 
και εκσυγχρονισμού εργοστασίου παραγωγής φαρμακευτικών και 
κτηνιατρικών προϊόντων και πτηνοκτηνοτροφών της ΑΕ ΡΡ1ΖΕΚ 
ΗΕΓΓΑ8 του Νομού Αττικής. 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΒΙΟΜΗΧΑΝΙΑΣ, 
ΕΝΕΡΓΕΙΑΣ & ΤΕΧΝΟΛΟΓΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β. Δ/τος, του από 16.3.50 Β.Δ. όπως τροποποι¬ 
ήθηκε και συμπληρώθηκε με το από 24.11.53 όμοιο, του Ν.Δ. 96/ 
2.8.1973 καθώς και του Π. Δ/τος 238/79 «περί Οργανισμού του 
Υπουργείου Βιομηχανίας και Ενέργειας», των Π.Δ/των 437/19.9.85 
και 456/26.9.85 περί καθορισμού και ανακατανομής των αρμοδιοτή¬ 
των των Υπουργείων και μεταφοράς αρμοδιοτήτων Υπηρεσιών και 
προσωπικού στο Υπουργείο Βιομηχανίας Ενέργειας & Τεχνολογίας, 
του Π.Δ. 229/86 και του Π.Δ. 84/84 (ΦΕΚ 96/Α/16.7.86). 

2. Την απόφαση 1321/25.9.87 του Πρωθυπουργού σχετικά με 
ανάθεση αρμοδιοτήτων στον Αν. Υπουργό Βιομηχανίας Ενέργειας & 
Τεχνολογίας (ΦΕΚ 531 Β/30.9.87). 

3. Τις κοινές αποφάσεις των Υπουργών Βιομηχανίας και Ενέργειας 
και Κοινωνικών Υπηρεσιών με αριθμό 36269/1179/15.1.74 και με 
αριθμό Α6/829/78. 

4. -Την απόφασή μας με αριθμό 67791/7081/18.12.78 με την 
οποία χορηγήθηκε α) άδεια λειτουργίας ανανέωση στο ανωτέρω εργο¬ 
στάσιο, διάρκειας πέντε (5) ετών για μηχ/τα συνολικής ισχύος 522,16 
Η και αξίας 12.476.000 δρχ. & β) Άδεια μηχ/κής και κτιριακής επέ¬ 
κτασης για μηχ/τα συνολικής ισχύος 75,85 ΗΡ και αξίας 7.907.000 
δρχ. με προθεσμία αποπερατώσεως μέχρι 7.6.79. 

5. Αίτηση της Α.Ε. ΡΓΙΖΕΚ ΗΕΓΓΑ8 για τη χορήγηση άδειας λει¬ 
τουργίας (ανανέωση) του επεκταθέντος μηχ/κά εργοστασίου ™- λόνω 

εκσυγχρονισμού. 

6. Τα σχεδιαγράμματα που έχουν υποβληθεί για την έγκριση καθώς 
και τα λοιπά δικαιολογητικά στοιχεία. 

7. Την από 16.12.86 Εισήγηση της Υπηρεσίας μας και τη γνωμά¬ 
τευση του Ε.Ο.Φ. με αριθμό Ο 614/1.7.87, αποφασίζουμε: 

1. Χορηγούμε ΑΔΕΙΑ ΛΕΙΤΟΥΡΓΙΑΣ ανανέωση διάρκειας πέντε 
(5) ετών καθώς & Άδεια μηχ/κής & κτιριακής επέκτασης στο εργο¬ 
στάσιο παραγωγής φαρμακευτικών & κτηνιατρικών προϊόντων και 
πτηνοκτηνοτροφών της ΑΕ ΡΕΙΖΕΚ ΗΕΕΕΑ5 όπως αυτό εικονίζεται 
στα σχεδιαγράμματα που θεωρήσαμε με την απόφαση αυτή κάτι που 
έχει τα ακόλουθα ειδικώτερα στοιχεία: 

α. ΘΕΣΗ: Νομός Αττικής, οδός 48ον χλμ. Εθν. οδ. Αθηνών - Λα¬ 
μίας. 

β. ΚΑΤΟΧΟΣ: ΑΕ ΡΕΙΖΕΚ ΗΕΕΕΑ5. 

γ. ΕΙΔΟΣ ΕΓΚΑΤ/ΣΗΣ: Εργοστάσιο παραγωγής Φαρμακευτικών 
& κτηνιατρικών προϊόντων και πτηνοκτηνοτροφών. 

δ. ΙΣΧΥΣ: 


Κινητήρια: Προηγουμένη 

Νέα 

Αποξηλωθέντα 
Σύνολο 
Προηγουμένη 
Νέα 
Αποξηλωθέντα 
Σύνολο 

ε. ΑΤΜΟΛΕΒΗΤΕΣ: 


Θερμική: 


459,46 ΗΡ 

98,89(60,83+38,06) ΗΡ 
-7,04 

551,31 ΗΡ 

(33 + 12,8) 45,8 ΚΨ 

66,475 ΚΨ 

-4 

108,275 ΚΨ 


Κατηγορία 

Γ' 


ΠΥΔ 

582/84 


Π.Π. 

550/70 


Προηγούμενοι 
Νέοι 
Σύνολο 

στ. ΑΞΙΑ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΣΕ ΔΡΑΧΜΕΣ: 
Προηγούμενη 12.476.000 

Νέα 5.617.000 

Αυθαίρετα 13.861.000 

Αποξηλωθέντα (-3.033.500) 

Σύνολο 28.920.500 

2. Η παρούσα άδεια χορηγείται με την επιφύλαξη της τηρήσεως των 
διατάξεων του από 15.10.1922 Β. Δ/τος «περί χορηγήσεως αδειών 
ιδρύσεως και λειτουργίας πάσης μηχανολογικής εγκαταστάσεως» και 
με τους εξής όρους: 

α. Να υπάρχουν και να διατηρούνται σε καλή κατάσταση τα ανα¬ 
γκαία μέτρα ασφαλείας για τη ζωή και την υγεία των εργαζομένων 
(π.χ. τοποθέτηση προστατευτικών περιφραγμάτων στα μέρη των μηχα¬ 
νημάτων που κινούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, τοποθέτηση προστα¬ 
τευτικών κιγκλιδωμάτων προς αποφυγήν πτώσεως ατόμων, κ.λπ.). 

β. Να τηρούνται τα μέτρα πυρασφαλείας που προβλέπονται από τον 
Ειδικό Κανονισμό Πυρασφαλείας με αριθμό 3412/78 της Πυροσβεστι¬ 
κής Υπηρεσίας Αθηνών. 

γ. Να πραγματοποιείται η παραγωγή κάθε φαρμακευτικού προϊό¬ 
ντος μετά από προηγούμενο έλεγχο του ΚΕΕΦ προς διαπίστωση ότι το 
ανωτέρω εργοστάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για την άρτια πα¬ 
ραγωγή του προϊόντος. 

δ. Να τηρούνται επακριβώς οι υγειονομικοί και λοιποί Κανονισμοί 
που ισχύουν για τέτοιας φύσεως εγκαταστάσεις. 

ε. Να τηρείται το άρθρο 305 του Κανονισμού Εσωτερικών Ηλεκτρι¬ 
κών Εγκαταστάσεων. 

στ. Να τηρείται Βιβλίο συντηρήσεως μηχανολογικών εγκαταστά¬ 
σεων, θεωρημένο από τον Ειρηνοδίκη της περιοχής που βρίσκεται το ερ¬ 
γοστάσιο, σύμφωνα με το άρθρο 12 του από 16/17.3.1950 Β. Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 293Α/ 
6.10.81)-για την προστασία του περιβάλλοντος. 

η. Η μονάδα μπορεί μέσα στην επόμενη τριετία να προχωρήσει σε ένα 
ή περισσότερους εκσυγχρονισμούς με αύξηση της ισχύος της μέχρι 
30ΗΡ, χωρίς την προηγούμενη έγκριση από την Υπηρεσία μας. Για εκ¬ 
συγχρονισμούς που συνεπάγονται αύξηση της κινητήριας δύναμης 
πάνω από 30ΗΡ απαιτείται έγκριση από την Υπηρεσία μας πριν από 
τον εκσυγχρονισμό. 

3. Η Υπηρεσία μας επιφυλάσσει το δικαίωμα να επιβάλλει την εκτέ¬ 
λεση μεταρρυθμίσεων και περιορισμών στην ανωτέρω εγκατάσταση σε 
κάθε περίπτωση που θα διαπιστωθεί ότι είναι αναγκαίο για να εκπλη¬ 
ρωθούν οι επιδιωκόμενοι σκοποί που προβλέπονται από το άρθρο 2 του 
από 15.10.1922 Β. Δ/τος. 


4. Για την απαιτούμενη σύμφωνα με τις διατάξεις των σχετικών από 
16.3.50 και 24.11.53 Β Δ/των, καθώς και του 902/75 Π. Δ/τος 
υπεύθυνη επίβλεψη της λειτουργίας της ανωτέρω εγκαταστάσεως, πρέ¬ 
πει να χρησιμοποιηθεί πρόσωπο που να έχει τα προβλεπόμενα από τις 
διατάξεις αυτές προσόντα. 

5. Η παρούσα άδεια μεταβιβάζεται μόνο μετά από έγκριση των 
Υπουργείων Εθνικής Οικονομίας και Υγείας και Πρόνοιας. Χωρίς αυτή 
την έγκριση, η επιχείρηση δεν μπορεί να λειτουργήσει στο όνομα Φυσι¬ 
κού ή Νομικού Προσώπου άλλου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμενη Εταιρεία από 
την υποχρέωση να εφοδιασθεί με άλλη άδεια αν από άλλες διατάξεις 
προκύπτει αντίστοιχη υποχρέωση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Νοεμβρίου 1987 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ ΒΙΟΜ/ΝΙΑΣ. ΕΝΕΡΓ. & ΤΕΧΝΟΛΟΓΙΑΣ 

I. ΦΛΩΡΟΣ ΚΩΝ. ΠΑΠΑΝΑΓΙΩΤΟΥ 

-φ- 

Αριθ. ΔΙΜ/Φ11-48/13-24377 (10) 

Κατάργηση μεταλλειοκτησίας της υπ’ αριθμ. 13 παραχώρησης μεταλ¬ 
λείου του Νομού Τρικάλων μεταλλεύματος μαγγανίου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1558/85 και το ΠΔ 437/85 
(ΦΕΚ 157/Α/19.9.85 «καθορισμός και ανακατανομή αρμοδιοτήτων 
Υπουργείων». 

2. Την υπ’ αρ. ν3η/Φ19/14602/4.11.85 απόφαση περί «μετα¬ 
βίβασης της εξουσίας να υπογράφουν «με εντολή Υπουργού στο Γεν. 
Γραμματέα, στους Δ/ντες και Τμηματάρχες του Υπουργείου Ενέργειας 
και Φυσικών Πόρων (ΦΕΚ 660/Β/4.11.85). 

3. Την υπ’ αρ. ΔΙΜ/Φ10-48/13-45625/14.12.82 απόφαση έκ¬ 
πτωσης των Κων/νου Λιάπη και Δημητρίου Τσιροπούλου από τα δικαι¬ 
ώματα μεταλλειοκτησίας στην υπ’ αρ. 13 παραχώρηση μεταλλείου του 
Νομού Τρικάλων. 

4. Τις διατάξεις των άρθρων 125, 126 και 127 του Ν.Δ. 210/73 
«περί Μεταλλευτικού Κώδικος». 

5. Το γεγονός ότι, η ανωτέρω ΔΙΜ/Φ10-48/13-45625/ 
14.12.82 απόφαση έχει καταστεί αμετάκλητη και ότι δεν ζητήθηκε, 
μέσα στη νόμιμη προθεσμία από ενυπόθηκους δανειστές ή από άτομα 
που έχουν εμπράγματο δικαίωμα στο παραπάνω μεταλλείο ή δικαστική 
απαλλοτρίωση. 

6. Την υπ’ αρ. 21386/21.10.87 απόφαση με την οποία ο χώρος 
της ανωτέρω παραχωρήσεως κηρύχθηκε ερευνητέος από το Δημόσιο, 
αποφασίζουμε: 

1. Καταργούμε, όπως αναφέρεται στο σκεπτικό, την μεταλλειοκτη- 
σία με αριθμό 13 που συστάθηκε σύμφωνα με το από 9.1.1974 Β.Δ. 
ΦΕΚ 14/Α/16.1.1974 του Νομού Τρικάλων. 

2. Η απόφαση αυτή να δημοσιευθεί στην Εφημερίδα της Κυβέρνησης 
και να κοινοποιηθεί όπου πρέπει. 

Αθήνα, 25 Νοεμβρίου 1987 
Με εντολή Υπουργού 
Ο Διευθυντής 
ΚΩΝ/ΝΟΣ ΧΑΛΚΙΑΣ 

-♦- 

Αριθ. ΑΙΜ/Φ11-48/10-24378 (11) 

Κατάργηση μεταλλειοκτησίας της υπ’ αριθμ. 10 παραχώρησης μεταλ¬ 
λείου του Νομού Τρικάλων μεταλλεύματος μαγγανίου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1558/85 και το ΠΔ 437/85 
(ΦΕΚ 157/Α/19.9.85 «καθορισμός και ανακατανομή αρμοδιοτήτων 
Υπουργείων». 

2. Την υπ’ αρ. ν3η/Φ19/14602/4.11.85 απόφαση περί «μεταβί¬ 
βασης της εξουσίας να υπογράφουν «με εντολή Υπουργού στο Γεν. Γραμ¬ 
ματέα, στους Δ/ντες και Τμηματάρχες του Υπουργείου Ενέργειας και 
Φυσικών Πόρων (ΦΕΚ 66θ/Β/4.11.85). 

3. Την υπ’ αρ. ΔΙΜ/Φ10-48/10-29021/27.9.82 απόφαση έκ- 

πτώσης της ΑΕ «Ελληνικά Μαγγάνια Δρόσος Σκότης από τα δικαιώ¬ 
ματα μεταλλειοκτησίας στην υπ’ αρ. 10 παραχώρηση μεταλλείου του 
Νομού Τρικάλων. 

4. Τις διατάξεις των άρθρων 125, 126 και 127 του Ν.Δ. 210/73 
«περί Μεταλλευτικού Κώδικος». 

5. Το γεγονός ότι, η ανωτέρω υπ' αριθ. ΔΙΜ/Φ10-48/10-29021/ 

27.9.82 απόφαση έχει καταστεί αμετάκλητη και ότι δεν ζητήθηκε, 
μέσα στη νόμιμη προθεσμία από ενυπόθηκους δανειστές ή από άτομα 
που έχουν εμπράγματο δικαίωμα στο παραπάνω μεταλλείο ή δικαστική 
απαλλοτρίωση. 1 

6. Την υπ’ αρ. 21386/21.10.87 απόφαση με την οποία ο χώρος 
της ανωτέρω παραχωρήσεως κηρύχθηκε ερευνητέος από το Δημόσιο, 
αποφασίζουμε: 

1. Καταργούμε, όπως αναφέρεται στο σκεπτικό, την μεταλλειοκτη- 
σία με αριθμό 10 που συστάθηκε σύμφωνα με το από 27.5.1966 Β.Δ. 
ΦΕΚ 131/Α/29.6.1966 του Νομού Τρικάλων. 


2. Η απόφαση αυτή να δημοσιευθεί στην Εφημερίδα της Κυβέρνησης 
και να κοινοποιηθεί όπου πρέπει. 

Αθήνα, 25 Νοεμβρίου 1987 
Με εντολή Υπουργού 
Ο Διευθυντής 
ΚΩΝ/ΝΟΣ ΧΑΛΚΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


( 12 ) 

Στο ΦΕΚ 222/τεύχος Β*/30.4.87 που δημοσιεύτηκε η κοινή από¬ 
φαση των Υπουργών Εθνικής Οικονομίας & Υγείας, Πρόνοιας & Κοιν. 
Ασφαλίσεων, «περί εφαρμογής Κοινοτικών πράξεων που αφορούν τα 
καλλυντικά προϊόντα στη σελίδα 2087 προστίθεται ο αριθμός της απο- 
φάσεως «Α6Γ/2326», που παραλείφθηκε από παραδρομή. 

(Από, το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




